Janek Valgepea

Janek Valgepea (sündinud 4. juunil 1994 Tallinnas) on briti- ja eesti laulja.

Ta jõudis TV3 saates "Eesti otsib superstaari 2012" finalistide hulka, kuid langes välja viiendas finaalsaates, kus esitas Michael Bublé versiooni laulust "Save the Last Dance for Me". Lõppkokkuvõttes saavutas ta 6. koha. Valgepea pääses finaalidesse teises stuudiovoorus publikuhääletuse tulemusena. Ta laulis Bruno Marsi kirjutatud loo "Before It Explodes". Kohtunik Mihkel Raud kommenteeris Valgepead kui parimat meesvokalisti, kes superstaarisaates kunagi on olnud. 

Valgepea on varem osa võtnud ka Tallinna Televisiooni telesaatest "Tallinn, I'm Famous". Saates pääses ta Tõnu Laikre võistkonnas finaali, kus jäi 4. kohale. 

Osales konkursil "Eesti laul 2013" Grete Paia taustalauljana, kes saavutas 2. koha lauluga "Päästke noored hinged".

2013. aastal lõpetas Tallinna Pae Gümnaasiumi, enne seda õppis Tallinna Kuristiku Gümnaasiumis ja Lasnamäe Üldgümnaasiumis. Aastatel 2013–2014 oli Tallinna Ülikooli itaalia keele ja kultuuri eriala üliõpilane. 

Aastatel 2014–2016 õppis ta Briti ja Iiri Moodsa Muusika Instituudis (BIMM London). 

25. juulil 2017 lõpetas ta University of West Londoni muusikakolledži bakalaureusekraadiga muusikas. Tema tulemusi hinnati taseme summa cum laude vääriliseks.

Janek osaleb konkursil Eesti Laul 2023 looga "House Of Glass", mille kaasautoriks on Kjetil Mørland, kes esindas Norrat 2015. aasta Eurovisioonil saavutades 8. koha looga "A Monster Like Me". 

Janek elab ja töötab Inglismaal.

Tunnustus 
2012. aasta kevadel nimetas Tallinna Haridusamet Janek Valgepea Tallinna nooreks kultuuritegijaks 2012.

Viited

Välislingid
 Laulja Facebookis
 https://www.instagram.com/janekmusic/ 
 https://www.facebook.com/janek.valgepea
 https://menu.err.ee/1608810217/janek-valgepea-mulle-meeldib-kui-laul-kulmavarinaid-tekitab

Eesti lauljad
Sündinud 1994